SAMART คว้างานสายส่งไฟฟ้าแรงสูง 500kV มูลค่ากว่า 400 ลบ.
SAMART เผยบริษัทย่อยคว้างานสายส่งไฟฟ้าแรงสูง 500 kV ของ กฟผ. มูลค่า 425.6 ลบ.
25 ก.ค. 2560

บริษัท สามารถคอร์ปอเรชั่น จำกัด (มหาชน) หรือ SAMART ระบุว่า บริษัท เทด้า จำกัด (TEDA) ซึ่งเป็นบริษัทย่อยที่บริษัทถือหุ้นทางอ้อมผ่านบริษัท สามารถ ยู-ทรานส์ จำกัด ร้อยละ 94.35 ได้ลงนามในหนังสือยืนยันการว่าจ้างจัดหาและจ้างก่อสร้าง สายส่งไฟฟ้าแรงสูง 500 kV ช่วงร้อยเอ็ด 2-ชัยภูมิ 2 (จากกม.ที่ 85 ถึงชัยภูมิ 2) กับการไฟฟ้าฝ่ายผลิตแห่งประเทศไทย (กฟผ.) เมื่อวันที่ 14 ก.ค.60 มูลค่าสัญญาก่อสร้างรวม 425.6 ล้านบาท กำหนดการก่อสร้างแล้วเสร็จภายในวันที่ 13 พ.ค.62 ซึ่งการรับรู้รายได้เป็นไปตามสัดส่วนความสำเร็จของงาน